

**ประกาศเทศบาลตำบลหนองบัวโคก  
เรื่อง หลักเกณฑ์และแนวทางการคัดเลือกบุคคลผู้ปฏิบัติตนตาม  
แนวทางของเศรษฐกิจพอเพียง ประจำปี ๒๕๖๑**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เทศบาลตำบลหนองบัวโคก ได้กำหนดจัดกิจกรรมคัดเลือกบุคคลผู้ปฏิบัติตนตามแนวทางของเศรษฐกิจพอเพียง ประจำปี 2561 ขึ้น เพื่อยกย่องเชิดชูเกียรติบุคคลผู้ประพฤติปฏิบัติตนตามแนวทางของเศรษฐกิจพอเพียง เป็นแบบอย่างให้กับสังคมและชุมชน ปฏิบัติตนเป็นที่ประจักษ์ต่อสาธารณชน โดยมีหลักเกณฑ์ ดังนี้  
 1. หลักเกณฑ์เกี่ยวกับคุณสมบัติทั่วไป  
 1.1 มีสัญชาติไทย  
 1.2 เป็นราษฎรในเขตเทศบาลตำบลหนองบัวโคก  
 1.3 เป็นผู้มีความประพฤติดีไม่ยุ่งเกี่ยวกับยาเสพติด  
 1.4 เป็นผู้ที่ดำรงตนตามแนวทางของปรัชญาเศรษฐกิจพอเพียง  
 1.5 เป็นผู้ที่มีความเสียสละ เข้าร่วมกิจกรรมของชุมชน และกิจกรรมของเทศบาลอย่างสม่ำเสมอ  
 1.6 มีความเลื่อมใสในการปกครองระบอบประชาธิปไตย โดยมีพระมหากษัติย์เป็นประมุข  
 1.7 เป็นผู้นิยมและรักษาเอกลักษณ์ไทย  
 2. จำนวนรางวัลและแนวทางการคัดเลือก  
 เทศบาลตำบลหนองบัวโคก โดยคณะกรรมการ พิจารณาคัดเลือกบุคคลผู้ปฏิบัติตนตามแนวทางของเศรษฐกิจพอเพียง พิจารณาคัดเลือกผู้มีคุณสมบัติเหมาะสม จำนวน ๒ คน ชุมชนละ ๑ คน เพื่อเสนอชื่อให้กับเทศบาลตำบลหนองบัวโคก และเข้ารับมอบใบประกาศเกียรติคุณยกย่องเชิดชูเกียรติ ในวันเทศบาล 24 เมษายน 2561 เวลา 09.00 น. ณ ห้องประชุมขุนศรี ชั้น ๒ อาคารอเนกประสงค์เฉลิมพระเกียรติฯเทศบาลตำบลหนองบัวโคก  
 3. หลักเกณฑ์การพิจารณาคัดเลือก  
 คณะกรรมการพิจารณาคัดเลือกจะเสนอชื่อผู้ที่สมควรได้รับการคัดเลือกเป็นบุคคลผู้ปฏิบัติตนตามแนวทางของเศรษฐกิจพอเพียง ประจำปี 2561 จำนวน ๒ คน โดยพิจารณาจาก  
 3.1 พิจารณาคุณสมบัติและการดำรงชีวิตตามแนวทางปรัชญาของเศรษฐกิจพอเพียง มีผลงานเป็นที่ประจักษ์ต่อสาธารณชน   
 3.2 ประกอบอาชีพสุจริต ไม่ยุ่งเกี่ยวกับยาเสพติด   
 โดยให้คณะกรรมการชุมชนพิจารณาเสนอชื่อผู้ที่มีความเหมาะสม จำนวน ๒ คน ชุมชนละ ๑ คน ให้กับเทศบาลตำบลหนองบัวโคก (งานธุรการ สำนักปลัดเทศบาล) ภายในวันที่ 17 เมษายน 2561 และจะประกาศผลภายใน วันที่ 19 เมษายน 2561 คำตัดสินของคณะกรรมการถือเป็นที่สุด

- ๒ -

จึงประกาศมาให้ทราบโดยทั่วกัน

ประกาศ ณ วันที่ เมษายน พ.ศ. ๒๕61

(นายวิชัย ประภากรแก้วรัตน์)  
 นายกเทศมนตรีตำบลหนองบัวโคก